Az első világháború kitörésekor a "Dartmouth" az Indiai-óceán keleti vizeinél állomásozott. Ez év októberében a cirkáló elfoglalta a német "Adjutant" vontatóhajót. 1915 januárjában a "Dartmouthot" áthelyezték a Nagy Flotta 2. könnyűcirkáló rajához, de attól külön, az Atlanti-óceán déli vizein teljesített szolgálatot, ahol azt a feladatot kapta, hogy keresse meg a kereskedelmi hajókra vadászó "SMS Karlsruhét". 1915 februárjában a brit hajó a Dardanelláknál szolgált, ahol a szövetségesek Gallipoli-i partraszállását támogatta. 1915 májusában ismét áthelyezték, ezúttal a Brindisiben állomásozó 8. könnyűcirkáló rajhoz. Május 14-én éjjel, a hajó részt vett az otrantói csatában. 1915. december 28-án és 29-én testvérhajójával, a "HMS Weymouth"-tal együtt részt vett a durazzói csatában is. 1917. május 15-én az otrantói csatában megsérült, miután egy "UC–25" tengeralattjáró torpedója eltalálta.